En tidligere betjent er anholdt for at have offentliggjort statsministerens og forsvarsministerens cpr-numre.

- Vi sigter ham for i alt 10 forhold. Det drejer sig om blandt andet om at have offentliggjort ministres personnumre og brugt nedværdigende ord om politifolk, siger Jens Møller, der er leder af personfarlig kriminalitet ved Københavns Kommune.

Sigtelserne omfatter også overtrædelse af navneforbud samt brud på persondataloven og våbenloven, siger han.

Har krænket tidligere kolleger

Både statsminister Helle Thorning-Schmidt og forsvarsminister Nicolai Wammen fik deres personnumre og adresser offentliggjort på en hjemmeside, som den tidligere betjent står bag.

Derudover har han krænket nogle af sine tidligere kolleger.

- Manden har brugt nedværdigende ord mod flere politifolk og kaldt dem planterøvere og penis-belurede. Derudover har han lagt deres billeder, navne og adresser på internettet, siger Jens Møller.

Løslades senere i dag

Der bliver dog intet grundlovsforhør, da det ifølge politiet ikke er nødvendigt. I stedet bliver han løsladt senere fredag med sigtelserne hængende over hovedet.

Lars Kragh Andersen har tidligere erkendt, at han har lagt cpr-numrene på de to ministre ud på nettet, og at hans handlinger formentlig er en overtrædelse af lovgivningen.

Målet er angiveligt at øge opmærksomheden om statens overvågning af danskerne.